**Ministru kabineta noteikumu projekta „Grozījumi Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”” (turpmāk – noteikumu projekts) mērķis ir nodrošināt Izglītības likumam un Vispārējās izglītības likumam atbilstošu valsts pamatizglītības standartu:1. nosakot valsts valodas lietojuma proporciju ieviešanu mazākumtautību izglītības programmu apguvē un piedāvājot trīs valsts valodas lietojuma proporciju modeļus,
2. izslēdzot no pamatizglītības standarta pedagoģiskās korekcijas izglītības programmas, kā arī terminu internātskola,
3. nosakot tālmācību kā atsevišķu izglītības ieguves formu.

Noteikumu projekts stājas spēkā 2019. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Izglītības likuma 14. panta 19. punktu un Vispārējās izglītības likuma 4. panta 11. punktu, lai nodrošinātu:1. Latvijas Republikas Saeimā (turpmāk – Saeima) 2018. gada 22. martā pieņemtajā likumā “Grozījumi Izglītības likumā” noteikto, ka Ministru kabinets izdara grozījumus Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (turpmāk – noteikumi Nr. 468) atbilstoši grozījumiem Izglītības likuma 9. panta otrās daļas 2. punktā un 41. panta 1.1 un 1.2 daļā, kas nosaka pakāpenisku pāreju uz izglītības ieguvi valsts valodā;2. Saeimā 2018. gada 20. septembrī pieņemtajā likumā “Grozījumi Izglītības likumā” noteikto, kas paredz neklātienes formas paveidu – tālmācību – nošķirt kā atsevišķu izglītības ieguves formu;3. Saeimā 2018. gada 21. jūnija pieņemtajā likumā “Grozījumi Vispārējās izglītības likumā” noteikto, kas paredz pedagoģiskās korekcijas kā vispārējās izglītības īpašā veida izslēgšanu no Vispārējās izglītības likuma un nosaka, ka izglītības iestādes, kuras īsteno pedagoģiskās korekcijas izglītības programmas, no 2018. gada 1. septembra izglītojamos šajās izglītības programmās neuzņem. Izglītības iestādes ir tiesīgas uzsākto pedagoģiskās korekcijas izglītības programmu īstenošanu turpināt līdz 2019. gada 30. jūnijam.Kā arī saistībā ar Saeimā 2017. gada 22. novembrī pieņemto likumu “Grozījumi Izglītības likumā” attiecībā uz regulējumu par internātskolu izslēgšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd noteikumos Nr. 468 ir noteikti tādi pamatizglītības programmu paraugi, kas mazākumtautību izglītības programmas ļauj īstenot, izglītības iestādēm izvēloties vienu no pieciem valodu lietošanas modeļiem, turklāt šiem modeļiem ir vairāki varianti. Noteikumu projekts paredz ieviest trīs dažādus valsts valodas lietojuma proporciju modeļus mazākumtautību izglītības programmu apguvē, no kuriem izglītības iestāde atbilstoši savā attīstības plānā izvirzītajām prioritātēm izvēlas vienu:1. modelis paredz, ka  izglītojamajiem, kuri ir ieguvuši pirmsskolas izglītību latviešu valodā, kuriem ir latviešu valodas prasmes un latviešu valodas lietošanas pieredze, no 1. līdz 6. klasei izglītības programmā mācību satura apguvi valsts valodā nodrošina ne mazāk kā 80 procentu apmērā no kopējās mācību stundu slodzes mācību gadā;2. modelis paredz, ka izglītojamajiem, kuri ir ieguvuši pirmsskolas izglītību mazākumtautību valodā, kuriem ir latviešu sarunvalodas prasmes un latviešu valodas lietošanas pieredze, no 1. līdz 6. klasei izglītības programmā mācību satura apguvi valsts valodā nodrošina ne mazāk kā 50 procentu apmērā no kopējās mācību stundu slodzes mācību gadā, bet no 7. līdz 9. klasei izglītības programmā mācību satura apguvi valsts valodā nodrošina ne mazāk kā 80 procentu apmērā no kopējās mācību stundu slodzes mācību gadā;3. modelis paredz, ka  izglītojamajiem, kuriem ir latviešu valodas prasmes un kuri vēlas padziļināti apgūt etnisko kultūru, apgūstot mācību priekšmetus, kas nav noteikti kā valsts pamatizglītības standarta pamatizglītības programmu saturu veidojošie mācību priekšmeti, no 1. līdz 6. klasei izglītības programmā mācību satura apguvi valsts valodā nodrošina ne mazāk kā 50 procentu apmērā no kopējās mācību stundu slodzes mācību gadā, bet no 7. līdz 9. klasei izglītības programmā mācību satura apguvi valsts valodā nodrošina ne mazāk kā 80 procentu apmērā no kopējās mācību stundu slodzes mācību gadā. Īstenojot kādu no iepriekš minētajiem modeļiem, izglītības iestāde izglītības programmas mācību priekšmetu un mācību stundu plānā nosaka mācību priekšmetus, kuri apgūstami latviešu valodā, mazākumtautības valodā vai bilingvāli.Tādi paši valodas lietojuma proporciju varianti noteikti arī Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem” (turpmāk – noteikumi Nr. 747), ar kuriem paredzēts aizstāt noteikumus Nr. 468. Noteikumu projekts paredz, ka regulējums par valodas lietojuma proporciju modeļiem izglītības programmu īstenošanā stāsies spēkā pakāpeniski. Pēc noteikumu projekta spēkā stāšanās 2019. gada 1. septembrī jauno valodas lietojuma proporciju modeļus paredzēts attiecināt uz 1. – 7. klasi, bet 8. klasē laikā no 2019. gada 1. septembra līdz 2020. gada 31. augustam un 9. klasē laikā no 2019. gada 1. septembra līdz 2021. gada 31. augustam latviešu valodas lietojums mazākumtautību izglītības programmās tiks nodrošināts atbilstoši noteikumu Nr. 468 tiesiskajam regulējumam, kas bija spēkā līdz 2019. gada 31. augustam. Minētā pārejas kārtība paredzēta, lai īstenotu Saeimā 2018. gada 22. martā pieņemtā likuma “Grozījumi Izglītības likumā” noteikto pakāpenisko pāreju uz izglītības ieguvi valsts valodā un nodrošinātu no noteikumu Nr. 747 noslēguma jautājumiem izrietošo, ka līdz attiecīgo normu spēkā stāšanās brīdim vispārējās izglītības programmu īsteno saskaņā ar noteikumiem Nr. 468, attiecīgi jauno valodas lietojuma proporciju modeļu nodrošināšana paredzēta 1. – 7. klasē no 2019. gada 1. septembra, 8. klasē – no 2020. gada 1. septembra un 9. klasē – no 2021. gada 1. septembra. Jau šobrīd atbilstoši noteikumu Nr. 468 25. pielikuma nosacījumiem izglītības iestādes pamatizglītības mazākumtautību programmā attiecībā uz valodas lietojuma proporciju izvēlas kādu no noteiktajiem modeļiem un to variantiem un piemēro tam izglītības programmas īstenošanas procesu, nosakot mācību priekšmetu un stundu plānā to, kas apgūstams latviešu valodā, mazākumtautības valodā vai bilingvāli. Noteikumu projektā ietvertais regulējums samazina piedāvāto izvēli no pieciem modeļiem līdz trim, vienlaikus optimizējot un nostiprinot izglītības iestāžu praksē biežāk veiksmīgi īstenoto proporciju. Latvijā ir pieredze bilingvālās izglītības metodikas attīstības jomā un jau  kopš 90. gadu beigām ir labi zināma mācību satura un valodas integrētas apguves (turpmāk – CLIL) jeb Content and Language Integrated Learning pieeja, kuras īstenošanu arī turpmāk nodrošina noteikumu projektā minētie modeļi. Ņemot vērā minēto, izglītības iestādēm nebūs nepieciešami papildus cilvēkresursi, kā arī nav nepieciešama vadlīniju vai cita veida informatīva materiāla izstrāde un īpašas izglītības iestādes personāla mācības, lai pilnvērtīgi nodrošinātu veiksmīgu pāreju uz jaunajiem valsts valodas lietojuma proporciju modeļiem.  Noteikumu projektā noteikto modeļu īstenošanai izmantojami jau līdz šim izstrādātie mācību līdzekļi un metodiskie materiāli. Mācību līdzekļus mazākumtautību skolēniem Izglītības un zinātnes ministrijas uzdevumā no 1996. gada veido Latviešu valodas aģentūra (turpmāk – LVA). Līdz šim iznākuši divi mācību līdzekļu komplekti no 1. līdz 9. klasei (otrais, jaunākās paaudzes, komplekts izstrādāts no 2009. līdz 2016. gadam). 2019. gada septembrī LVA sāks gatavot trešās paaudzes mācību līdzekļu komplektu 1.–9. klasei. LVA vietnē pieejami dažādi interaktīvi mācību un metodiskie līdzekļi (gan skolotāja grāmata mācību līdzekļu komplektā, gan metodikas grāmatas dažādu mācību priekšmetu apguvei, kas iznāk sērijās “Latviešu valodas skolotājam”, “Bilingvālo mācību skolotājam” un “Pirmsskolas un sākumskolas skolotājam”). Sistemātiski iznāk zinātniski metodiskais žurnāls “Tagad”, ir izdota lingvodidaktikas terminu vārdnīca, ir sagatavota un sistemātiski papildināta elektroniskā vārdnīca “e-Pupa”. Ir sagatavoti metodiskie līdzekļi bilingvālo mācību skolotājiem (tematiskie plāni, stundu konspekti un darba lapas). Nodrošinot „Izglītības attīstības pamatnostādnes 2014. – 2020. gadam” rīcības virziena 1.1. “Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīves veida veicinoša izglītības satura pilnveide” uzdevumu īstenošanu, kopš 2017. gada vienotā sistēmā un pēctecīgi tiek pilnveidots vispārējās izglītības mācību saturs un pieeja mācībām bērnu/skolēnu lietpratības attīstībai visās izglītības pakāpēs. Mācību satura pilnveide tiek veikta Valsts izglītības satura centra (turpmāk – centrs) 2016. gada novembrī uzsāktā Specifiskā atbalsta mērķa „8.3.1. Attīstīt kompetenču pieejā balstītu vispārējās izglītības saturu” Eiropas Sociālā fonda projektā Nr. 8.3.1.1/16/I/002 “Kompetenču pieeja izglītības saturā” (turpmāk – ESF projekts). Lai sniegtu metodisku atbalstu jaunā vispārējās izglītības satura ieviešanai, ESF projekts izstrādā arī metodiskos materiālus, piemēram, mācību priekšmetu programmu paraugus ar stundu piemēriem, Eiropas Valodu portfeli, kuri būs pieejami digitālā formātā ESF projektā izstrādātajā mācību resursu krātuvē. Minētos materiālus varēs izmantot arī noteikumu projektā minēto modeļu īstenošanai. ESF projekts sadarbībā ar LVA 2018. gada septembrī uzsāka pedagogu profesionālās kompetences pilnveides kursu īstenošanu pedagogiem, kas īsteno mazākumtautību izglītības programmas un strādā lingvistiski neviendabīgā vidē. Plānots, ka latviešu valodas kompetenci pilnveidos vairāk nekā 4700 pedagogi. No 2017. gada jūlija līdz 2019. gada decembrim 955 svešvalodu un latviešu valodas kā valsts valodas (LAT2) pedagogiem sadarbībā ar LVA tiek īstenoti kursi par Eiropas Valodu portfeļa (EVP) izmantošanas iespējām un valodas un satura integrēto apguvi (CLIL). Lai saskaņotu noteikumu Nr. 468 regulējumu ar 2018. gada 21. jūnijā pieņemtajā likumā “Grozījumi Vispārējās izglītības likumā” noteikto, kas paredz pedagoģiskās korekcijas kā vispārējās izglītības īpašā veida izslēgšanu, noteikumu projekts paredz svītrot no noteikumiem Nr. 468 26. pielikumu “Pamatizglītības pedagoģiskās korekcijas programmas paraugs” un normas par pedagoģisko korekciju.Atbilstoši Vispārējās izglītības likuma 3. pantam šobrīd ir noteikti šādi vispārējās izglītības īpašie veidi: 1)  speciālā izglītība; 2) sociālā korekcija; 3) pedagoģiskā korekcija. Savukārt atbilstoši Vispārējās izglītības likuma pārejas noteikumu 35. punktam pedagoģiskās korekcijas kā vispārējās izglītības īpašā veida izslēgšana stājas spēkā 2019. gada 1. septembrī.Atbilstoši Pedagoģijas terminu skaidrojošajai vārdnīcai pedagoģiskā korekcija ir – pedagoga darbība skolēna attīstības nepilnību novēršanai vai samazināšanai un vēlamā rezultāta sasniegšanai (Rīga, Zvaigzne ABC, 2000, 126. lpp.), kur vēlamais rezultāts ir izglītojamā iespēja iekļauties kopējā mācību procesā bez specifiskas korekcijas vai segregācijas. Pedagoģiskā un sociālā korekcija paredz mērķtiecīgu un īslaicīgu pedagoģisko intervenci (izglītojamā mācības šajās izglītības programmās nevar būt ilgākas par diviem mācību gadiem), lai iespējami ātri izglītojamais varētu turpināt mācības vispārējās pamatizglītības programmās.Izglītības iestādēm, kuras līdz šim ir īstenojušas izglītības programmu atbilstoši noteikumu Nr. 468 26. pielikumā noteiktajam “Pamatizglītības pedagoģiskās korekcijas programmas paraugam” (turpmāk – pedagoģiskās korekcijas programma), atbilstoši Vispārējās izglītības likuma pārejas noteikumu 26. punktā noteiktajam pēc 2019. gada 30. jūnija ir jāpārtrauc šo programmu īstenošana. Izglītojamo iespējas turpināt pamatizglītības ieguvi izglītības iestāde var nodrošināt, īstenojot pamatizglītības programmu, ja tāda jau tiek izglītības iestādē īstenota, ja ne – 24. vai 25. pielikumā (atbilstoši noteikumu projektā paredzētajiem grozījumiem) piedāvāto programmas paraugu licencējot Izglītības kvalitātes valsts dienestā atbilstoši Ministru kabineta 2019. gada 28. maija noteikumiem Nr. 218 “Vispārējās un profesionālās izglītības programmu licencēšanas kārtība”. Saturiski pamatizglītības programmas paraugs (noteikumu Nr. 468 24. pielikums) un pedagoģiskās korekcijas programma ir līdzīgas – programmu saturs tiek apgūts atbilstoši valsts pamatizglītības standartam, tajās ir vienāds mācību priekšmetu un to īstenošanas stundu skaits, nodrošināta iespēja izglītības iestādei patstāvīgi noteikt (palielināt) stundu skaitu kādā mācību priekšmetā, īstenot pagarinātās dienas grupas nodarbības un sniegt individuālu atbalstu skolēniem. Turklāt noteikumu Nr. 468 24. pielikuma 10. punktā paredzētais nosacījums, ka izglītības iestādei, īstenojot profesionālās ievirzes programmu, ir tiesības patstāvīgi izstrādāt mācību priekšmetu un stundu plānu, nepārsniedzot [Vispārējās izglītības likumā](https://likumi.lv/ta/id/20243-visparejas-izglitibas-likums) noteikto mācību stundu slodzi nedēļā katrā klasē, dod izglītības iestādei plašākas izvēles un mācību procesa individualizācijas vai specializācijas iespējas nekā šobrīd 26. pielikumā esošais regulējums, kas ļauj mācību priekšmetu un mācību stundu plānā tikai jomu “Cilvēks un sabiedrība” un “Māksla” mācību priekšmetiem mācību stundu skaitu palielināt līdz divām mācību stundām no izglītības iestādes izvēlei noteiktā mācību stundu skaita. Programmu licencēšana neprasa daudz laika un papildu administratīvos resursus. Pedagoģiskā korekcijas programmas praksē nav kļuvušas par sistēmisku darba organizācijas formu, kur ar īslaicīgu pedagoģiskām metodēm īstenotu pasākumu kopumu tiktu  nodrošināts pamanāms kopējais izglītojamo mācību sasniegumu progress. Izglītības iestādes pēdējos gados pakāpeniski no tām atsakās, jo esošais regulējums pamatizglītības programmas paraugā arī paredz sniegt individualizētu atbalstu izglītojamajam (individuālā izglītības programmas apguves plāna izstrāde un īstenošana, individuālās un grupu konsultācijas mācību priekšmetos), tāpēc nav nepieciešams licencēt un vēl papildus īstenot atsevišķu pedagoģiskās korekcijas programmu, kura saturiski neatšķiras no pamatizglītības programmas. Minētās izmaiņas – pedagoģiskās korekcijas programmu izslēgšana no pamatizglītības standarta nerada finansiālu ietekmi, jo iepriekš minētos atbalsta pasākumus iespējams īstenot esošā finansējuma ietvaros.Noteikumu projekts paredz svītrot normas attiecībā uz internātskolām atbilstoši Saeimā 2017. gada 22. novembrī pieņemtajam likumam “Grozījumi Izglītības likumā” un 2017. gada 22. novembrī pieņemtajam likumam “Grozījumi Izglītības likumā”, ar kuriem paredzēts noteikt, ka tiek mainīta pašvaldību dibināto internātskolu finansēšanas kārtība – internātskolu uzturēšanās izdevumi netiks segti no valsts budžeta un tās tiek vai nu likvidētas, vai reorganizētas par vispārizglītojošajām pamatskolām vai vispārizglītojošām vidusskolām.Saskaņā ar Izglītības likuma pārejas noteikumu 60. punktu izglītības iestādes veids – internātskola nepastāvēs, sākot ar 2019. gada 1. augustu. Tā kā minētais attiecas uz izglītības iestādes veidu un atbilstoši Vispārējās izglītības likuma 10. pantam vispārējās izglītības iestāde ir tiesīga patstāvīgi sniegt dienesta viesnīcu un internātu pakalpojumus, noteikumu projekta  29. un 30. pielikumā punktos par pagarinātās dienas grupas īstenošanu svītrota šobrīd noteikumos Nr. 468 esošā piebilde (izņemot internātskolas). Savukārt nav mainīts noteikumu Nr. 468 27. pielikuma (Pamatizglītības sociālās korekcijas izglītības programmas paraugs) 41. punkts, kurā, kā līdz šim, noteikts, ka, īstenojot minēto programmu un sniedzot internāta pakalpojumus izglītojamiem, ieteicams veidot amata vienību *internāta skolotājs*, kā arī noteikts izglītojamo skaits internāta grupā, jo minētās programmas mērķu īstenošanā un izglītojamo sociālo prasmju attīstībā nozīmīgs ir arī ārpusstundu laiks un ikdienas sadzīves organizēšana, ko var vadīt internāta skolotājs. Noteikumu projekts paredz neklātienes formas paveidu – tālmācību – nošķirt kā atsevišķu izglītības ieguves formu atbilstoši 2018. gada 20. septembrī pieņemtajā likumā “Grozījumi Izglītības likumā” noteiktajam. Šobrīd noteikumos Nr. 468 neklātienes un tālmācības formas nav nodalītas, piemēram, 11. punktā un pielikumos par pamatizglītības programmu paraugiem izmantots šāds definējums “neklātienes (tai skaitā tālmācības)”. Lai nodrošinātu atbilstību Izglītības likumā noteiktajam, noteikumu projektā abas formas ir nodalītas.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Valsts izglītības satura centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz izglītojamajiem, kas apgūst pamatizglītības programmas 1. – 9. klasē, un uz pedagogiem, kas īsteno pamatizglītības programmas. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projekts kopumā neatstāj būtisku ietekmi uz administratīvo slogu, jo administratīvais slogs nemainās – sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. Attiecībā uz pedagoģiskās korekcijas programmām – tās praksē nav kļuvušas par sistēmisku darba organizācijas formu, kur ar īslaicīgu pasākumu kopumu nodrošināts pamanāms kopējais izglītojamo snieguma progress. Dati par 2016. /2017. mācību gadu uzrāda salīdzinoši nelielu izglītojamo skaitu (1157 skolēni), kuri pamatizglītību iegūst pedagoģiskās korekcijas programmās. 2017./2018. mācību gadā pedagoģiskās korekcijas programmās iesaistīto izglītojamo skaits samazinājies (845 izglītojamie), programmas tika īstenotas 31 izglītības iestādē, no tām deviņās vakara (maiņu) vidusskolās un vienā pašvaldības internātskolā (Rīgas Lastādijas internātpamatskola ar kopējo izglītojamo skaitu – 37). 2018./2019. mācību gadā pedagoģiskās korekcijas programmas tiek īstenotas 19 izglītības iestādēs. Attiecībā uz apcietināto izglītības nodrošināšanu – pēc Izglītības un zinātnes ministrijas rīcībā esošajiem datiem 2018. /2019. mācību gadā dažādās izglītības programmās pamatizglītības apguve tiek nodrošināta deviņās vispārējās vidējās izglītības iestādēs (apcietināto izglītojamo kopējais skaits 569), no tām tikai četras izglītības iestādes īsteno pamatizglītības pedagoģiskās korekcijas programmas ar 95 izglītojamajiem.  Izglītības iestādēm līdzšinējiem pedagoģiskās korekcijas programmas klašu izglītojamajiem pēc 2019. gada 30. jūnija, kad atbilstoši Vispārējās izglītības likuma nosacījumiem tiek pārtraukta uzsākto pedagoģiskās korekcijas programmu īstenošana, ir jāparedz savlaicīgs un individualizēts nepieciešamais pedagoģiskais atbalsts pamatizglītības programmas ietvarā un jāinformē Izglītības kvalitātes valsts dienests par izmaiņām izglītības programmu īstenošanā. Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” esošais regulējums jau paredz sniegt individualizētu atbalstu izglītojamajam, un tam nav nepieciešams licencēt un īstenot atsevišķu pedagoģiskās korekcijas  programmu, kura saturiski neatšķiras no pamatizglītības programmas. |
| 3. | Administratīvo izmaksu monetārs novērtējums | Ņemot vērā nelielo izglītības iestāžu skaitu, kuras īsteno pedagoģiskās korekcijas programmas un šo programmu pārorientēšana uz pamatizglītības programmām un Izglītības kvalitātes valsts dienesta informēšana par izmaiņām izglītības programmu īstenošanā neprasa finansiālus papildlīdzekļus, noteikumu projektam nav būtiskas ietekmes uz administratīvajām izmaksām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi attiecībā uz termina "pedagoģiskā korekcija" izslēgšanu (svītrošanu) no normatīvā regulējuma nepieciešami šādos normatīvajos aktos:1. Bērnu tiesību aizsardzības likumā;2. Profesionālās izglītības likumā;3. Ministru kabineta 2017. gada 13. jūnija noteikumos Nr. 322 "Noteikumi par Latvijas izglītības klasifikāciju";4. Ministru kabineta 2016. gada 5. jūlija noteikumos Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs";5. Ministru kabineta 2014. gada 12. augusta noteikumos Nr. 468 Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem (grozījumi izsludināti 2019. gada 21. marta Valsts sekretāru sanāksmē (VSS - 239));6. Ministru kabineta 2011. gada 5. jūlija noteikumos Nr. 523 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas";7. Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo";8. Ministru kabineta 2001. gada 13. septembra noteikumos Nr. 399 "Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)";9. Ministru kabineta 2001. gada 10. jūlija noteikumos Nr. 309 "Kārtība, kādā no valsts budžeta sedzami izdevumi profesionālās izglītības un profesionālās kvalifikācijas ieguvei izglītojamiem ar speciālām vajadzībām un notiesātajiem".Grozījumi attiecībā uz termina "internātskola" izslēgšanu (svītrošanu) no normatīvā regulējuma nepieciešami šādos normatīvajos aktos: 1. Bērnu tiesību aizsardzības likumā; 2. Ministru kabineta 2018. gada 18. decembra noteikumos Nr. 851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem”;3. Ministru kabineta 2018. gada 21. novembra noteikumos Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem”;4. Ministru kabineta 2018. gada 24. jūlija noteikumos Nr. 447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība”;5. Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”;6. Ministru kabineta 2018. gada 24. aprīļa noteikumi Nr. 250 “Rundāles pils muzeja publisko maksas pakalpojumu cenrādis”;7. Ministru kabineta 2017. gada 22. augusta noteikumos Nr. 486 “Noteikumi par oficiālās statistikas veidlapu paraugiem izglītības jomā”;8. Ministru kabineta 2017. gada 27. jūnija noteikumos Nr. 360 “Rīgas vēstures un kuģniecības muzeja publisko maksas pakalpojumu cenrādis”;9. Ministru kabineta 2017. gada 6. jūnija noteikumos Nr. 308 “Latvijas Dabas muzeja maksas pakalpojumu cenrādis”;10. Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējā izglītības iestāžu speciālās izglītības klašu (grupu) finansēšanas kārtība” (grozījumi izsludināti 2019. gada 23. maija Valsts sekretāru sanāksmē (VSS - 459));11. Ministru kabineta 2016. gada 28. jūnija noteikumos Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”;12. Ministru kabineta 2016. gada 26. aprīļa noteikumos Nr. 251 “Latvijas Nacionālās bibliotēkas publisko maksas pakalpojumu cenrādis”;13. Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (grozījumi izsludināti 2019. gada 23. maija Valsts sekretāru sanāksmē (VSS-460));14. Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (grozījumi izsludināti 2019. gada 23. maija Valsts sekretāru sanāksmē (VSS-458));15. Ministru kabineta 2016. gada 19. janvāra noteikumos Nr. 41 “Kārtība, kādā valsts un pašvaldības finansē mācību līdzekļu iegādi izglītības iestādēm”;16. Ministru kabineta 2015. gada 22. decembra noteikumos Nr. 790 “Memoriālo muzeju apvienības publisko maksas pakalpojumu cenrādis”;17. Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”;18. Ministru kabineta 2015. gada 29. septembra noteikumos Nr. 549 “Latvijas Etnogrāfiskā brīvdabas muzeja publisko maksas pakalpojumu cenrādis”;19. Ministru kabineta 2015. gada 15. septembra noteikumos Nr. 523 “Rakstniecības un mūzikas muzeja publisko maksas pakalpojumu cenrādis”;20. Ministru kabineta 2015. gada 30. jūnija noteikumos Nr. 331 “Noteikumi par Latvijas būvnormatīvu LBN 208-15 “Publiskas būves””;21. Ministru kabineta 2015. gada 30. jūnija noteikumos Nr. 332 “Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija””;22. Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””;23. Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (grozījumi izsludināti 2019. gada 21. marta Valsts sekretāru sanāksmē (VSS - 239));24. Ministru kabineta 2013. gada 1. oktobra noteikumos Nr. 1029 “Īpaši aizsargājamā kultūras pieminekļa – Turaidas muzejrezervāta − publisko maksas pakalpojumu cenrādis”;25. Ministru kabineta 2013. gada 1. oktobra noteikumos Nr. 1016 “Latvijas Nacionālā vēstures muzeja publisko maksas pakalpojumu cenrādis”;26. Ministru kabineta 2013. gada 16. jūlija noteikumos Nr. 406 “Dabas aizsardzības pārvaldes publisko maksas pakalpojumu cenrādis”;27. Ministru kabineta 2013. gada 17. septembra noteikumos Nr. 885 “Valsts ugunsdzēsības un glābšanas dienesta maksas pakalpojumu cenrādis”;28. Ministru kabineta 2013. gada 29. janvāra noteikumos Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;29. Ministru kabineta 2012. gada 31. jūlija noteikumos Nr. 523 “Noteikumi par budžeta pieprasījumu izstrādāšanas un iesniegšanas pamatprincipiem”;30. Ministru kabineta 2012. gada 13. marta noteikumos Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;31. Ministru kabineta 2010. gada 23. marta noteikumos Nr. 277 “Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”;32. Ministru kabineta 2006. gada 4. aprīļa noteikumos Nr. 265 “Medicīnisko dokumentu lietvedības kārtība”;33. Ministru kabineta 2000. gada 26. septembra noteikumos Nr. 330 “Vakcinācijas noteikumi”.Grozījumi attiecībā uz termina "tālmācība" atveidi kā atsevišķas izglītības ieguves formu ir nepieciešami šādos normatīvajos aktos:1. Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (grozījumi izsludināti 2019. gada 23. maija Valsts sekretāru sanāksmē (VSS-460)); 2. Ministru kabineta 2016. gada 15. jūlija noteikumi Nr. 474 “Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”;3. Ministru kabineta 2015. gada 13. oktobra noteikumi Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”;4. Ministru kabineta 2014. gada 12. augusta noteikumi Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (grozījumi izsludināti 2019. gada 21. marta Valsts sekretāru sanāksmē (VSS - 239)); 5. Ministru kabineta 2013. gada 21. maija noteikumos Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” (grozījumi izsludināti 2019. gada 30. maija Valsts sekretāru sanāksmē (VSS-475));6. Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”;7. Ministru kabineta 2007. gada 27. marta noteikumos Nr. 203 “Studējošā personas lietas noformēšanas un aktualizēšanas kārtība”.  |
| 2. | Atbildīgā institūcija | Izglītības un zinātnes ministrija, Ekonomikas ministrija, Finanšu ministrija, Kultūras ministrija, Vides aizsardzības un reģionālās attīstības ministrija, Veselības ministrija, Iekšlietu ministrija. |
| 3. | Cita informācija | Izglītības un zinātnes ministrija, iniciējot kompetenču pieejas īstenošanu vispārējā un profesionālajā izglītībā, šobrīd izstrādā virkni jaunu vai veic grozījumus jau esošajos normatīvajos aktos. Paralēli tam tiek strādāts pie attiecīgiem priekšlikumiem grozījumiem Profesionālās izglītības likumā un ar to saistītajos normatīvajos aktos. Termins “pedagoģiskā korekcija” ir izslēgts no Vispārējās izglītības likuma un šobrīd nav attiecināms uz profesionālās izglītības programmu īstenošanu. Izglītības un zinātnes ministrija piedalās darba grupā, kas izstrādā grozījumus Bērnu tiesību aizsardzības likumā, un jautājums par terminu “pedagoģiskā korekcija” un “internātskolas” izslēgšanu minētajā likumā ir aktualizēts. Grozījumi Izglītības un zinātnes ministrijas kompetencē esošajos Ministru kabineta noteikumos attiecībā uz termina "pedagoģiskā korekcija" svītrošanu no normatīvā regulējuma šobrīd ir izstrādes vai saskaņošanas stadijā. Saskaņā ar Vispārējās izglītības likuma pārejas noteikumu 35. punktu pedagoģiskās korekcijas kā vispārējās izglītības īpašā veida izslēgšana stājas spēkā 2019. gada 1. septembrī. Ja pēc minētā datuma izmaiņas nebūs veiktas visos iepriekš minētajos Ministru kabineta noteikumos, tad, piemērojot minētos Ministru kabineta noteikumus, jāvadās pēc augstāka tiesiskā regulējuma, t.i., Vispārējās izglītības likuma. Arī attiecībā uz termina "tālmācība" interpretēšanu Ministru kabineta noteikumos, kuros vēl nav veikti grozījumi, jāvadās pēc augstāka tiesiskā regulējuma, t.i., Saeimā 2018. gada 20. septembrī pieņemtajā likumā “Grozījumi Izglītības likumā” noteiktā, kas paredz neklātienes formas paveidu – tālmācību – nošķirt kā atsevišķu izglītības ieguves formu.Termina "internātskola" izslēgšana no normatīvā regulējuma ir iniciēta ar Ministru kabineta noteikumu projektu “Grozījumi Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējā izglītības iestāžu speciālās izglītības klašu (grupu) finansēšanas kārtība”” (VSS-459), kuram saskaņošanas procesā ir sagatavots un pievienots Ministru kabineta protokollēmuma projekts, kurā ir paredzēts, ka Ekonomikas ministrijai, Iekšlietu ministrijai, Vides aizsardzības un reģionālās attīstības ministrijai, Finanšu ministrijai, Kultūras ministrijai un Veselības ministrijai atbilstoši kompetencei ir pienākums izvērtēt nepieciešamību izdarīt grozījumus normatīvajos aktos, svītrojot vārdu “internātskola” un aizstājot vārdus “speciālā internātskola” ar vārdiem “speciālās izglītības iestāde, kas nodrošina internāta pakalpojumus”, un nepieciešamības gadījumā līdz 2019. gada 31. decembrim noteiktā kārtībā iesniegt Ministru kabinetā priekšlikumus grozījumiem normatīvajos aktos. Izglītības un zinātnes ministrija ir nosūtījusi minētajām ministrijām vēstuli ar lūgumu veikt grozījumus attiecīgajos normatīvajos aktos, ievērojot to, ka no Izglītības likuma ar šā gada 1. augustu tiks izslēgts vārds “internātskola”.Izglītības likuma pārejas noteikumu 60. punkts nosaka, ka termins “internātskola” no Izglītības likuma tiks izslēgts ar 2019. gada 1. augustu. Ja pēc minētā datuma izmaiņas nebūs veiktas visos iepriekš minētajos Ministru kabineta noteikumos, tad, piemērojot minētos Ministru kabineta noteikumus, jāvadās pēc augstāka tiesiskā regulējuma, t.i., Izglītības likuma. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji ir līdzdarbojušies noteikumu projekta izstrādē pēc tā publiskošanas Izglītības un zinātnes ministrijas tīmekļa vietnē www.izm.gov.lv 2019. gada 12. martā. |
| 2. | Sabiedrības līdzdalība projekta izstrādē | Sabiedrības līdzdalība noteikumu projektā paredzētā regulējuma apspriešanā attiecībā uz valsts valodas lietojuma proporciju un tās īstenošanu mazākumtautību izglītības programmās, kā arī pamatizglītības mācību satura īstenošanas iespējas izglītības programmās īstenota dažādās formās:1. Jautājumi par valsts valodas lietojuma proporciju un tās īstenošanu pārrunāti Izglītības un zinātnes ministrijas izveidotajā Konsultatīvajā padomē mazākumtautību izglītības jautājumos, kuras sastāvā ir gan mazākumtautību izglītības iestāžu administrāciju pārstāvji, gan nevalstiskās organizācijas, saistībā ar Saeimā 2018. gada 22. martā pieņemto likumu “Grozījumi Izglītības likumā”. 2. Tādi paši valsts valodas proporcijas un tās īstenošanas nosacījumi kā noteikumu projektā ir definēti arī noteikumos Nr. 747, kas attiecībā uz izglītības programmu īstenošanu pa klasēm stāsies spēkā pēctecīgi no 2020. gada 1. septembra. Noteikumos Nr. 747 atbilstoši Izglītības likuma nosacījumiem (līdzīgi kā noteikumu projektā) ir veidotas izglītības programmas neklātienes un tālmācības formā un nav noteikta pedagoģiskās korekcijas programma. Tāpēc var uzskatīt, ka noteikumu projektā ietvertais saturs pēc būtības ir diskutēts ar sabiedrību, īpaši ar to sabiedrības daļu, kuru tiesības vai tiesiskās intereses tiek skartas, noteikumu Nr. 747 apspriešanas laikā, piemēram, 2018. gada 19. jūnijā centra Vispārējās izglītības satura konsultatīvajā padomē (turpmāk – centra konsultatīvā padome), semināros ar novadu deleģētajiem pedagogiem – mācību jomu koordinatoriem pārrunāts, kā efektīvi izglītības iestādē īstenot pilnveidoto mācību saturu. Centra konsultatīvajā padomē ir pārstāvēti izglītības iestāžu dibinātāji un skolu direktori, kas neizteica iebildumus par minēto regulējumu, bez tam iebildumi netika saņemti arī saistībā ar grozījumiem Vispārējās izglītības likumā un Izglītības likumā, kuros tika noteikti jautājumi par minēto izglītības programmu izslēgšanu un terminoloģiskajiem precizējumiem. 3. Paziņojums par sabiedrības līdzdalības iespējām Izglītības un zinātnes ministrijas tīmekļvietnē sadaļā “Sabiedrības līdzdalība” (https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3422-noteikumi-par-valsts-pamatizglitibas-standartu-pamatizglitibas-macibu-prieksmetu-standartiem-un-pamatizglitibas-programmu-paraugiem) tika ievietots 2019. gada 12. martā.4. Viedokli par noteikumu projektu pēc tā publiskošanas izteica šādas nevalstiskās organizācijas: Latvijas Pašvaldību savienība, Latvijas Brīvo arodbiedrību savienība, Latvijas Lielo pilsētu asociācija (turpmāk – LLPA). |
|  | Sabiedrības līdzdalības rezultāti |  Sabiedrības pārstāvji kopumā ir atbalstījuši noteikumu projektā ietverto regulējumu:1. Konsultatīvajā padomē mazākumtautību izglītības jautājumos nebija konceptuālu iebildumu pret noteikumu projektā paredzētajiem nosacījumiem valsts valodas lietojumā, jo tie jau šobrīd tiek īstenoti praksē. 2. Konsultatīvajā padomē mazākumtautību izglītības jautājumos tika diskutēts par nepieciešamību sniegt atbalstu valodas un metodikas jautājumos pedagogiem, kas īsteno mazākumtautību izglītības programmas. Konsultatīvajā padomē mazākumtautību izglītības jautājumos izteiktais ierosinājums organizēt pedagogiem, kas īsteno mazākumtautību izglītības programmas un strādā lingvistiski neviendabīgā vidē, profesionālās kompetences pilnveidi, lai atvieglotu noteikumu projekta normu piemērošanu, ir ņemts vērā un kursi tiek īstenoti 2019./2020. mācību gadā, tāpat turpmāk, organizējot mācību procesu, pedagogi varēs izmantot ESF projekta mācību priekšmetu programmu paraugus, kas tiks publiskoti šā gada rudenī. 3. Centra konsultatīvajā padomē nebija iebildumu pret paredzēto regulējumu par iepriekš minēto valodas lietojuma proporciju un tās īstenošanas nosacījumiem kā arī terminoloģiskiem precizējumiem.4. Pēc noteikumu projekta publiskošanas Izglītības un zinātnes ministrijas tīmekļvietnē un izsludināšanas Ministru kabineta tīmekļvietnē Latvijas Pašvaldību savienība un Latvijas Brīvo arodbiedrību savienība ir atbalstījusi projektu bez iebildumiem. Atbilstoši LLPA ierosinājumam precizēts jautājums par vakara (maiņu) pamatizglītības programmu regulējuma saglabāšanu noteikumos Nr. 468. |
| 4. | Cita informācija | Izglītības iestādes par tiesisko regulējumu, kas jāpiemēro konkrētajā mācību gadā attiecīgajā klasē, tiks informētas īpaši – izglītības iestādēm tiks veidota infogramma, kas tiks ievietota Izglītības un zinātnes ministrijas un Valsts izglītības satura centra tīmekļvietnē, tiks nosūtīta informācija visām Izglītības pārvaldēm un par izmaiņām Izglītības programmu īstenošanā izglītības iestāžu direktori tiks informēti š.g. augusta konferencē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vispārējās izglītības iestādes, to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Izglītības un zinātnes ministra vietā –

satiksmes ministrs T.Linkaits

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G.Arāja

O.Arkle 67047944

olita.arkle@izm.gov.lv

I.Upeniece 67814244

ineta.upeniece@visc.gov.lv